نجوى المالحي-كود البارح السبت خرجات إيمان باطمة أخت المغنية دنيا باطمة على الصمت ديالها باش تدوي على موضوع قالت أنه مبرزطها وبغات تعطي رأيها فيه ولي هو احترام الاختلاف وتقبل الآخر. أصغر خواتات باطمة تابعها بزاف ديال الصداع واللغيط حيت هي متبعة ستيل مختلف وعندها افكار كتميل لداكشي ديال نظرية المؤامرة والارض مسطحة وكورونا ماكيناش وكل مرة الناس كيكتبو ليها تعاليق على حسابها في انستكرام طلعو ليها فراسها. وقالت إيمان نهار نتعلمو نحتارمو اختلاف الأفكار لي بيناتنا غادي نزيدو القدام لكن بما أننا مازالين هاكة عمرنا نطفروه. خاصكم تعرفو أن الناس لي مختالفين عارفين نفس الافكار لي نت عارف غير ملي متقنعش مشا زاد قلب واقتانع كثر بأجوبة منطقية. وأضافت المتحدثة متبقاوش متعصبين لأفكاركم حيت غادي ضرو غير صحتكم وراه حتى واحد ما احسن من الآخر..كلشي بحال بحال. إيمان باطمة ماوضحتاش شنو هو هاد الاختلاف تحديدا بصفة عامة.